**Dolnojizerská tabule** je podcelok v južnej a juhozápadnej časti Jizerskej tabule. Zaberá časti okresov Mladá Boleslav, Mělník a Nymburk v Stredočeskom kraji. Podcelok sa rozkladá medzi sídlami Mělník a Liběchov na západe, Lysá nad Labem na juhu, Rožďalovice na východe a Mladá Boleslav na severe. Najvýznamnejším sídlom vnútri podcelku je mesto Benátky nad Jizerou.

Charakteristika územia
----------------------

Južný výbežok Luštěnickej kotliny do Jabkenickej plošiny pri obci Vlkava
Podcelok je mierne členitou pahorkatinou tvorenou turónskymi pieskovcami a vrchnoturónskymi až coniackými slieňovcami a ílovcami, na ktorých vznikla sedimentárna štruktúrna stupňovina s plošinami a kryopedimentami, na západe je rozčlenený výraznými údolnými zárezmi, na východe a juhovýchode s akumulačným povrchom staropleistocénnych riečnych terás. Územie je pokryté kultúrnou krajinou s prevahou menších obcí, značné percento pôdy je obrábané, na piesočnatých pôdach sa rozkladajú prevažne borovicové lesy.

Poloha
------

Podcelok má zhruba tvar vrcholu naklonenej šipky, ktorej osou je tok rieky Jizery. Celok susedí na severe so sesterským podcelkom - Středojizerskou tabulou, západné rameno šipky v povodí Košáteckého potoka a dolnej Pšovky susedí s Ralskou pahorkatinou a pri Mělníku krátko s Dolnooharskou tabulou. Južný vrchol šipky, blížiaci sa sútoku Jizery s Labem, a východné rameno šipky v povodí hornej Vlkavy, susedí so Středolabskou tabulou, východné rameno ďalej na sever ešte s Jičínskou pahorkatinou.

Geomorfologické členenie
------------------------

Podcelok Dolnojizerská tabule (podľa triedenia Jaromíra Demka VIB-2B) má v geomorfologickom členení ďalšie štyri okrsky:

* Košátecká tabule (VIB-2B-1)
* Luštěnická kotlina (VIB-2B-2)
* Jabkenická plošina (VIB-2B-3)
* Vrutická pahorkatina (VIB-2B-4)

Kompletné geomorfologické členenie celej Jizerskej tabule uvádza nasledujúca tabuľka:


| Geomorfologické členenie Jizerskej tabule |
| --- |
| **ČESKÁ VYSOČINA** • **Česká tabule** • Středočeská tabule |
| STŘEDOJIZERSKÁ
TABULE | Bělská tabule | Rokytská horka (410 m) |
| Skalská tabule | Horka (385 m) |
| DOLNOJIZERSKÁ
TABULE | Košátecká tabule | Kurfirstský vrch (303 m) |
| Luštěnická kotlina | Lánský kopec (221 m) |
| Jabkenická plošina | Zámrsky (280 m) |
| Vrutická pahorkatina | Benátecký vrch (251 m) |
| **PROVINCIA** • **subprovincia** • Oblasť / **Celok** / **podcelok** • **Okrsok** • Vrchol |

Významné vrcholy
----------------

Prameň pri Kropáčovej Vrutici, prítok Košáteckého potoka
* Kurfirstský vrch (303 m), kosatčeky tabule
* Horka (290 m), Košátecká tabule
* Chloumeček (282 m), Košátecká tabule
* Hlavnov (258 m), Jabkenická plošina
* Benátecký vrch (251 m), Vrutická pahorkatina
* Šibák (228 m), Vrutická pahorkatina
* Kobylí hlava (215 m), Košátecká tabule

Najvyšším bodom podcelku je bezmenná kóta (320 m) v Košáteckej tabuli, severovýchodne od Nebužiel, pri hranici so Středojizerskou tabulou.

Referencie
----------

1. ↑  BALATKA, Břetislav; KALVODA, Jan. *Geomorfologické členění reliéfu Čech*. Praha : Kartografie Praha, 2006. ISBN 80-7011-913-6.
2. 1 2  DEMEK, Jaromír; MACKOVČIN, Peter, a kolektív. *Zeměpisný lexikon ČR: Hory a nížiny*. 2. vyd. Brno : AOPK ČR, 2006. 582 s. ISBN 80-86064-99-9.

Pozri aj
--------

* Geomorfologické členenie Česka
* Zoznam geomorfologických celkov v Česku

Externé odkazy
--------------

* Geomorfologická mapa na Mapy.nature.cz
* Sústava Česká tabule na Geography.upol.cz
* Geomorfologické členenie na Treking.cz

Zdroj
-----

*Tento článok je čiastočný alebo úplný preklad článku Dolnojizerská tabule na českej Wikipédii.*